Tori vald
Tori vald on vald Pärnu maakonna idaosas. Tori vald moodustati 2017. aastal Are valla, Sauga valla, Sindi linna ja senise Tori valla ühinemisel. Vallavalitsus asub Sindi raekojas aadressil Pärnu mnt 12, Sindi. Teenuskeskused asuvad Sauga alevikus, Tori alevikus ja Are alevikus. Vald on saanud nime Tori kihelkonna järgi. Tori vald on elanike arvult Pärnumaa suurim vald, seisuga 1. jaanuar 2024 elas seal 12 511 inimest. Elanike arv on kasvanud Pärnu linna külje all asuvate elamupiirkondade elanike arvelt.